62017CO0540_INF
Uznesenie Súdneho dvora (desiata komora) z 13. novembra 2019 –Hamed a Omar
(spojené veci C‑540/17 a C‑541/17) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Priestor slobody, bezpečnosti a spravodlivosti – Spoločné konania o poskytovaní a odnímaní medzinárodnej ochrany – Smernica 2013/32/EÚ – Článok 33 ods. 2 písm. a) – Zamietnutie žiadosti o azyl orgánmi členského štátu ako zjavne neprípustnej z dôvodu predchádzajúceho priznania postavenia utečenca v inom členskom štáte – Článok 4 Charty základných práv Európskej únie – Vážne riziko neľudského alebo ponižujúceho zaobchádzania – Životné podmienky osôb s postavením utečenca v tomto inom členskom štáte
Základné práva – Zákaz mučenia a neľudského alebo ponižujúceho zaobchádzania alebo trestu – Rozsah – Systémové nedostatky po ukončení konania o priznaní medzinárodnej ochrany v členskom štáte z dôvodu životných podmienok prijímateľov uvedenej ochrany – Zákaz pre ostatné členské štáty zamietnuť žiadosť o azyl ako zjavne neprípustnú z dôvodu predchádzajúceho priznania postavenia utečenca v tomto členskom štáte – Podmienky – Posúdenie existencie uvedených nedostatkov – Kritériá – Nevyhnutnosť situácie extrémneho materiálneho nedostatku
[Charta základných práv Európskej únie, článok 4; smernica Európskeho parlamentu a Rady 2013/32, článok 33 ods. 2 písm. a)]
(pozri body 34 – 43 a výrok)
Výrok
Článok 33 ods. 2 písm. a) smernice Európskeho parlamentu a Rady 2013/32/EÚ z 26. júna 2013 o spoločných konaniach o poskytovaní a odnímaní medzinárodnej ochrany sa má vykladať v tom zmysle, že bráni tomu, aby členský štát využil možnosť poskytnutú týmto ustanovením zamietnuť žiadosť o medzinárodnú ochranu ako neprípustnú z dôvodu, že žiadateľovi už bolo priznané postavenie utečenca iným členským štátom, ak v dôsledku predpokladaných životných podmienok, ktoré bude mať tento žiadateľ ako osoba s uvedeným postavením v tomto inom členskom štáte, existuje vážne riziko, že bude vystavený neľudskému alebo ponižujúcemu zaobchádzaniu v zmysle článku 4 Charty základných práv Európskej únie.
(
1
)	Ú. v. EÚ C 402, 27.11.2017.